Maurice Blondel

**Maurice Blondel** (født 2. november 1861 i Dijon i Frankrike, død 4. juni 1949 i Aix-en-Provence i Frankrike) var en fransk katolsk filosof. Han underviste i Aix-en-Provence fra 1897 til 1927.

Blondel utviklet en «handlingens filosofi» om omfattet nyplatonske tanker og moderne kristen religionsfilosofi. Han formulerte sine teorier i sitt magnum opus *L'action* (1893). Blondel mente at mennesket ved sine handlinger strever mot det transfinitte, det uendelige. Menneskets lengten etter det uendelige kan imidlertid bare oppfylles av Gud.

## Liv og virke
### Bakgrunn
Maurice Blondel kom fra en familie der juridikk hadde vært den vanligste yrkeskarrieren. Men Blondel valgte tidlig filosofien. I 1881 kom han inn på École Normale Supérieure i Paris, og i 1893 la han fram sin avhandling *L'Action* (fransk for 'handling'). Han fikk imidlertid ingen ansettelse som lærer ettersom hans filosofiske konklusjoner ble ansett for å være «for kristne»" og derfor «kompromissende» i sine filosofiske resonnementer. 

### Karriere
I 1895 fikk han imidlertid med hjelp av en tidligere lærer en ansettelse i Lille, og kort deretter i Aix-en-Provence.

*L'action*, utkommet i 1893, anses iblant å være hans hovedsaklige verk. Der utviklet Blondel en «handlingens filosofi» som knyttet sammen klassiske nyplatonistiske tankeganger med moderne pragmatisme innen rammene for kristen religionsfilosofi. Han mente at ren handling aldri kunne tilfredsstille menneskets lengten etter det uendelige, men denne kan bare oppfylles av Gud. 

Hans påfølgende arbeider, *Lettre sur les exigences de la pensée contemporaine en matiere d'aplogétique et sur la méthode de la philosophie dans l'étude du probleme religieux* (1986, vanligvis kalt *La Lettre*, «Brevet»), og *Histoire et dogme, les lacunes philosophiques de l'exégèse moderne* (1904, bruker forkortes *Histoire et dogme* – «Historie og dogme») knyttet også an til religionsfilosofiske problemer. Særskilt etter at den sistnevnte ble publisert vakte de stor oppmerksomhet og motstand, noe som  ble en del av den katolske moderniststriden. Pave Pius Xs encyklika *[[Pascendi dominici gregis]]* behandlet den modernistiske trussel mot katolst tenkning, og hadde delvis Blondel som målskive. Encyklikaen kalte Blondels måte å forsvare troen på, ved at de menneskelige erfaringer viser at Gud er det eneste svaret på menneskets lengten, for immanentisme.

Blondel fikk senere stor innflytelse på katolsk tenkning, særlig gjennom teologene innen Nouvelle théologie bl.a. Henri de Lubac.

Blondels hustru døde i 1919, og i 1929 gikk han i pensjon av helsegrunner Han fortsatte imidlertid å produsere verker helt til 1946, tre år ifør han døde ved 84 års alder.

## Verker i utvalg
* *La Pensée Tome 1 – La génèse de la pensée et les paliers de son ascension spontanée*, Félix Alcan (PUF) 1934
* *La Pensée Tome 2 – les responsabilités de la pensée et la possibilité de son achèvement*, Félix Alcan (PUF) 1934
* *L'Action – Essai d'une critique de la vie et d'une science de la pratique*, P.U.F, 1950
* *L'être et les êtres – Essai d'ontologie concrète et intégrale*, P.U.F, 1963

## Referanser


## Litteratur
* Ulrich Hommes: *Transzendenz und Personalität. Zum Begriff der "Action" bei Maurice Blondel.* Klostermann, Frankfurt 1972
* Albert Raffelt, Peter Reifenberg, Gotthard Fuchs (Hrsg.): *Das Tun, der Glaube, die Vernunft. Studien zur Philosophie Maurice Blondels. „L'Action“ 1893–1993.* Echter, Würzburg 1995. ISBN 3-429-01694-0
* Peter Reifenberg: *Verantwortung aus der Letztbestimmung. Maurice Blondels Ansatz zu einer Logik des sittlichen Lebens.* Herder, Freiburg 2002. (Freiburger theologische Studien, 166) ISBN 3-451-27491-4
* Robert Scherer: *Der philosophische Weg Maurice Blondels. Zur hundertsten Wiederkehr seines Geburtstags.* In: Philosophisches Jahrbuch 69, 1962, S. 221–254 Online
* Georg Schwind: *Das Andere und das Unbedingte. Anstöße von Maurice Blondel und [[Emmanuel Levinas]] für die gegenwärtige theologische Diskussion.* Pustet, Regensburg 2000. (Ratio fidei, 3) ISBN 3-7917-1695-6
* Hansjürgen Verweyen: *"L'Action: Essai d'une critique de la vie et d'une science de la pratique", von Maurice Blondel.* In: *Lexikon der theologischen Werke.* Hg. Michael Eckert u.&nbsp;a. Kröner, Stuttgart 2003, ISBN 3-520-49301-2, S. 4–6.
* Hansjürgen Verweyen: *Die „Logik der Tat“. Ein Durchblick durch M. Blondels „L'action“ 1893.* In: Zeitschrift für katholische Theologie 108, 1986, S. 311–320 Online
* Oliva Blanchette: *Maurice Blondel. A philosophical life.* Grand Rapids, Michigan 2010 (in Engl.)
*Patricia Rehm: *Handeln als gelebter Wert. Aus [[Hannah Arendt]]s Leben und Werk. Aspekte aus Arendts Werk im Bezug zu [[Johann Gottfried Herder]] und Maurice Blondel.* Dr. Ing. Hans-Joachim Lenz-Stiftung, Mainz 2008 (Forschungsarbeit a. d. Universität Mainz) ISBN 9783938088159
*